Hans de Ridder | News | NWU | North-West University
As ’n vlak-4 antropometris is die rol wat hy in die Afrika-kontinent vervul van kardinale belang om kwaliteit navorsing in die hierdie vakgebied te verseker. Antropometrie is ’n baie belangrike akademiese dissipline wat die gebruik antropometriese maatstawwe met betrekking tot ander wetenskaplike parameters en/of tematiese areas soos fisiologie, sportwetenskap, en toegepaste gesondheidswetenskappe behels.
Sedert 1998 het prof de Ridder 44 kursusse in Afrika aangebied en het hy meer as ’n duisend persone as antropometriste opgelei en tans hulle vaardigheide in menigte uiteenlopende navorsingsprojekte regoor die Afrika-kontinent gebruik.
Oor die afgelope 2 jaar het hy die portefeulje van President van die “International Society for the Advancement of Kinanthropometry” (ISAK) beklee; ’n vereniging met ’n lidmaatskap wat wêreldwyd oor 40 lande strek.
Die Suid-Afrikaanse Akademie vir Wetenskap en Kuns het prof de Ridder in 2002, en weer in 2011, vereer deur aan hom die Stals-toekenning vir sy ‘uitsonderlike bydrae tot wetenskap’ (2002) en die Albert Strating-toekenning vir ‘voorkomende medisyne’ (2011) toe te ken.
De Ridder het ’n mylpaal in sy navorsingsloopbaan bereik toe sy 50ste nagraadse student in 2010 gegradueer het. Tot op hede het 55 studente hul meesters- en doktorale studies onder prof de Ridder se leiding voltooi.
Sy mees waardevolle navorsingsuitsette in afgelope 10 jaar is sy navorsing wat betrekking het op kinderobesiteit asook die rol wat fisiese aktiwiteit speel om oorgewig en obesiteit in kinders te stuit.
Bowendien sy uitsette as ’n aktiewe navorser, onderneem prof de Ridder onderrigtake as dosent asook sy take as direkteur van die Potchefstroomkampus se Skool vir Biokinetika, Rekreasie en Sportwetenskap (BRS) by die Noordwes-Universiteit in Suid-Afrika. Oor die verloop van ’n aantal jare het hy ’n navorsingskultuur by die Skool vir BRS gevestig en is hy in 2008 as die eerste koördineerder van die nuutgestigte PhASRec-nisarea aangestel. Hierdie nisarea het sedertdien ’n Fokusarea geword onder die direkteurskap van prof Hanlie Moss.
Menslike Bewegingskunde Gebou (Gebou K3)
018 299 1791
Skool vir Biokinetika, Rekreasie en Sportwetenskap